cyanic-selkie/wikianc huggingface dataset:
รักห้ามโปรโมท
เรื่องย่อ
วายุ เป็นนักร้องรูปหล่อแห่งวงเอ็กซ์โป วงดนตรีร็อคชื่อดังของค่ายแกรนด์มิวสิค ส่วนกอหญ้าเป็นเด็กสาวช่างฝัน ที่มุ่งมั่นว่าสักวันหนึ่ง จะเป็นนักแต่งเพลงชื่อดังให้ได้ เธอเขียนเพลงเก็บใส่สมุดสีฟ้าเล่มเล็ก และนำติดตัวไว้ตลอดเวลา วันหนึ่งระหว่างทางไปแสดงคอนเสิร์ต วายุเกือบขับรถชนกอหญ้า ทำให้กอหญ้าซึ่งไม่ได้ชื่นชมเพลงร็อคอยู่แล้ว เริ่มเกลียดขี้หน้าวายุ ยิ่งต้องไปดูคอนเสิร์ต วงเอ็กซ์โป ตามคำชวนของผึ้งเพื่อนสนิท ก็ยิ่งหมั่นไส้ท่าทางของวายุมากขึ้น อู๋ รู้ลึก นักข่าวบันเทิงจอมจุ้นพยายามสืบเรื่องราวชีวิตส่วนตัวของวายุ หลายครั้งที่ดักถ่ายภาพวายุกับกอหญ้าไปลงพิมพ์ ทำให้ธิติโกรธ เพราะถ้าแฟนเพลงผู้หญิงของวายุที่มีอยู่มากมายรู้ว่าวายุเป็นแฟนกับกอหญ้า อาจกระทบถึงชื่อเสียงของวายุได้ ธิติบีบให้กอหญ้าออกจากบริษัท วายุ ปกป้องกอหญ้าถ้ากอหญ้าถูกไล่ออกวายุก็จะออกด้วย ธิติต้องยอมให้วายุ สนิทสนมกับกอหญ้าต่อไป โดยมีอู๋ทำตัวเป็นปาปาราสซี่ ทั้งดักทั้งตาม และปลอมตัว เข้ามาสิงในร้านกาแฟของผึ้ง เพื่อสืบข่าวกอหญ้าและวายุ ความสัมพันธ์ของวายุกับกอหญ้าพัฒนาขึ้นเรื่อย ๆ ซึ่งยิ่งทำให้มินตราไม่พอใจมาก เมื่อมีโอกาสแสดงละครคู่กับวายุ มินตราหาเหตุให้คนเข้าใจผิดและเกลียดขี้หน้ากอหญ้าอยู่ตลอดเวลา อานนท์ ลูกชายของ อาชว์ เจ้าของแกรนด์มิวสิค บินกลับจากต่างประเทศมาบริหารงานต่อจากพ่อ อานนท์เกิดไปชอบพอกอหญ้าเข้า จึงทำดีให้กอหญ้าเห็นใจ ทั้งอานนท์และมินตรา ทำให้กอหญ้ามีเรื่องระหองระแหงกับวายุอยู่เสมอ ซึ่งกลับทำให้แม่ของกอหญ้าพอใจ เพราะชอบนักธุรกิจอย่างอานนท์ มากกว่านักร้องอย่างวายุ ถึงกระนั้นความรักที่มั่นคงของกอหญ้าและวายุก็ดึงให้ทั้งสองกลับมาคืนดีกัน หวานชื่นอีก มินตราแค้นใจที่ไม่สามารถทำให้วายุกลับมารักได้ จึงแฉเรื่องอดีตรักระหว่างตนกับวายุในรายการทอล์คโชว์ ทำให้แฟน ๆ วายุรับไม่ได้ วงเอ็กซ์โปมีคะแนนนิยมต่ำลงเรื่อย ๆ วายุคิดจะลาออก แต่เพื่อน ๆ ในวงท้วงว่า ถ้าไม่มีวายุก็ไม่ต้องมีเอ็กซ์โป วายุจึงมีกำลังใจจะทำงานต่อ อาชว์จัดงานเลี้ยงฉลองอายุ 60 เขาประกาศเกษียณตัวเองแล้วยกกิจการส่วนใหญ่ให้วายุ ทำให้อานนท์ประหลาดใจ และโกรธมากที่พ่อยกมรดกให้คนอื่น เมื่อกองถ่ายละครเริ่มขึ้นอีกครั้ง เขาจึงออกตามล่าสังหารวายุ แต่ก่อนที่จะลั่นไก กอหญ้าก็เข้ามาขวาง หนำซ้าอาชว์ยังตามไปสำทับห้าม พร้อมกับเล่าว่า แท้ที่จริงแล้ว วายุเป็นพี่ชายต่างแม่ และอาชว์ต้องการลบล้างความผิดที่เคยทอดทิ้งแม่ของวายุ จึงอยากให้วายุรับธุรกิจใหญ่ ๆ ไป วายุได้หัวใจกอหญ้าแล้วเขาไม่ต้องการสิ่งอื่น ขอคืนธุรกิจให้อานนท์ในฐานะน้องชาย ทำให้อานนท์ซาบซึ้งใจมาก วายุบอกรัก กอหญ้าและขอหมั้นกอหญ้าบนเวทีคอนเสิร์ต ท่ามกลางความตื่นเต้นยินดีของแฟนเพลง ฝ่ายมินตรา เมื่อทำเล่ห์มารยาต่าง ๆ นานแล้วยังไม่สามารถชนะใจวายุได้ จึงเตรียมไปอาละวาดในงานคอนเสิร์ต ถึงกับจะเอาปืนไปยิงวายุกลางเวที แต่เมื่อถึงนาทีนั้น เธอก็ทำไม่ลงเพราะความรักที่มีต่อวายุ กอหญ้าและวายุ ได้พิสูจน์ให้ทุกคนเห็นว่า แม้วงการบันเทิงจะปิดกั้นไม่ให้ความรักของพวกตนเปิดเผยได้ในตอนต้น แต่เมื่อความรักนั้นมั่นคงพอ ใครก็ไม่อาจห้ามได้
จังหวัดหนองบัวลำภูในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
'''การเลือกตั้งสมาชิกสภาผู้แทนราษฎรจังหวัดหนองบัวลำภู พ.ศ. 2550''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
คะแนนรวมทั้งหมดในกลุ่มจังหวัดที่ 3
กลุ่มจังหวัดที่ 3 ประกอบไปด้วยจังหวัดหนองคาย จังหวัดอุดรธานี จังหวัดเลย จังหวัดนครพนม จังหวัดสกลนคร จังหวัดหนองบัวลำภู จังหวัดกาฬสินธุ์ จังหวัดมุกดาหาร จังหวัดมหาสารคาม และจังหวัดอำนาจเจริญ จำนวน 10 จังหวัด
ผลการเลือกตั้งสมาชิกสภาผู้แทนราษฎรแบบสัดส่วน กลุ่มจังหวัดที่ 3
! colspan=2 | พรรค ! คะแนนเสียง ! ร้อยละ
ผู้สมัครที่ได้รับการเลือกตั้งในกลุ่มจังหวัดที่ 3
แต่ละกลุ่มจังหวัดมีสมาชิกสภาผู้แทนราษฎรกลุ่มละ 10 คน สำหรับกลุ่มจังหวัดที่ 3 แบ่งออกเป็นตามสัดส่วนคะแนนดังนี้
คะแนนรวมเฉพาะจังหวัดหนองบัวลำภู
ผลการเลือกตั้งสมาชิกสภาผู้แทนราษฎรแบบสัดส่วน จังหวัดหนองบัวลำภู
! colspan=2 | พรรค ! คะแนนเสียง ! ร้อยละ
เขตเลือกตั้งที่ 1
เขตการเลือกตั้งที่ 1 ประกอบไปด้วยจังหวัดหนองบัวลำภูทั้งจังหวัด
ตำบลแอลีออบอเดแมเลก
แอลีออบอเดแมเลก เป็นตำบลในอำเภอกลาง เทศมณฑลแอร์แซนจอน จังหวัดฟอร์ส ประเทศอิหร่าน แบ่งออกเป็น 37 หมู่บ้าน จากสำมะโน พ.ศ. 2549 ตำบลนี้มีประชากร 8,657 คนใน 2,095 ครัวเรือน
ผลไม้เคลือบช็อกโกแลต
คอร์เดียล (cordial) เป็นขนมใส่ใส้เชอร์รีและมักใส่เหล้าหวานด้วย
สตรอว์เบอร์รีมักถูกจุ่มลงในช็อกโกแลต เป็นของขวัญทั่วไปสำหรับวันวาเลนไทน์ในสหรัฐอเมริกา สตรอว์เบอร์รียังเสิร์ฟพร้อมกับน้ำพุช็อกโกแลต สำหรับจุ่มซึ่งโดยมักใช้ไม้เสียบ ช็อกโกแลตฟงดูว์กับผลไม้นานาชนิดรับประทานเป็นของหวาน
ดานีเอล แบร์นุลลี
ดานีเอล แบร์นุลลี (Daniel Bernoulli, 29 มกราคม ค.ศ. 1700 – 17 มีนาคม ค.ศ. 1782) เป็นนักคณิตศาสตร์และนักฟิสิกส์ชาวสวิส เกิดที่เมืองโกรนิงเงิน ดานีเอลเป็นบุตรของโยฮัน แบร์นุลลี นักคณิตศาสตร์ผู้มีส่วนในการพัฒนาแคลคูลัส และเป็นหลานของยาค็อพ แบร์นุลลี นักคณิตศาสตร์ผู้มีผลงานสำคัญด้านความน่าจะเป็น เดิมครอบครัวแบร์นุลลีมีที่มาจากเมืองแอนต์เวิร์ปในเนเธอร์แลนด์ของสเปน แต่ภายหลังอพยพมาอยู่ที่เมืองบาเซิลเพื่อหลบหนีการกวาดล้างชาวโปรเตสแตนต์โดยสเปน
เมื่อเติบโต ดานีเอลปฏิเสธที่จะเรียนด้านธุรกิจอย่างที่พ่อต้องการ แต่ภายหลังเขายอมเรียนด้านการแพทย์เพื่อแลกกับการที่จะได้ศึกษาคณิตศาสตร์เพิ่มเติม ดานีเอลเรียนที่มหาวิทยาลัยบาเซิล มหาวิทยาลัยไฮเดิลแบร์ค และมหาวิทยาลัยสทราซบูร์ จนกระทั่งเรียนจบด้านกายวิภาคศาสตร์และพฤกษศาสตร์ในปี ค.ศ. 1721 จากนั้นเขาทำงานเป็นศาสตราจารย์ด้านคณิตศาสตร์ที่สถาบันวิทยาศาสตร์ในเซนต์ปีเตอร์สเบิร์ก ต่อมาดานีเอลย้ายกลับมาบาเซิลเพื่อดำรงตำแหน่งศาสตราจารย์ที่มหาวิทยาลัยบาเซิล ซึ่งเขาดำรงตำแหน่งนี้จนกระทั่งเสียชีวิต
เอ็มทูเอ็ม
เอ็มทูเอ็ม (M2M) คือ นักร้องคู่เพลงป๊อปจากนอร์เวย์ มีสมาชิกได้แก่ Marion Raven และ Marit Larsen สังกัดแอตแลนด์ติคเรคคอร์ต และ วอร์เนอร์มิวสิก ทั้งสองคนได้ออกอัลบั้มร่วมกันทั้งหมด 2 อัลบั้ม ได้แก่ Shades of Purple, The Big Room และยังมีอัลบั้มรวม "Greatest Hits" (ออกวางจำหน่ายหลังจากที่แยกวงโดยต้นสังกัดของพวกเธอ)
ก่อนหน้าที่จะมาเป็น M2M พวกเธอยังเคยร้องเพลงตอนเด็กร่วมกัน โดยมีชื่อวงว่า "Hubba Bubba" พวกเธอรู้จักกันตั้งแต่ก่อนพวกเธออายุ 5 ขวบก่อนจะรวมเป็นวงเมื่อกลางปี ค.ศ. 1990 เพลงเปิดตัวของพวกเธอได้แก่ "Don't Say You Love Me" ในปี ค.ศ. 1999 ซึ่งเพลงนี้ได้ประกอบภาพยนตร์โปเกมอน ซึ่งยังใช้เป็นเพลงเปิดตัวของอัลบั้มแรกของพวกเธอด้วย อัลบั้มที่ 2 ได้แก่ Shades of Purple เปิดตัวเมื่อปี ค.ศ. 2000 ในอัลบั้มนี้มีเพลงที่เป็นที่นิยม เช่น "Mirror Mirror", "The Day You Went Away", "Pretty Boy" และ "Everything You Do" อัลบั้มแรกของพวกเธอได้ขึ้นเป็นอันดับ 1 ใน นอร์เวย์ และ หลายๆ ประเทศในเอเชีย และยังติดอันดับ 1 ใน 40 อันดับในหลายๆ ประเทศ. และยังขึ้นติดอันดับที่ 1 ของรายการจัดอันดับ "Billboard Heatseakers" ของศิลปิน อัลบั้มนี้สร้างยอดขายทั่วโลกกว่า 2.5 ล้านตลับ อันดับสูงสุดในบิลบอร์ดคือ 89 สำหรับ Shades Of Purple
ปี ค.ศ. 2002 พวกเธอกลับมาพร้อมเสียงที่มีเอกลักษณ์มากขึ้น และลดเสียงดนตรีป๊อปลงในอัลบั้มที่ 2 ของพวกเธอ The Big Room ในระยะเวลาเพียง 2 ปี เสียงของพวกเธอพัฒนาไปมากโดยเฉพาะเสียงของ Marion เพลงแรกของอัลบั้มคือเพลง "Everything" แล้วตามมาด้วย "What You Do About Me"
สำหรับสาเหตุของการแยกวงนั้น Marit สมาชิกในวง เคยกล่าวกับรายการโทรทัศน์ รายการหนึ่งในนอรว์เวย์ไว้ว่า เนื่องจากว่า อัลบั้มที่สองนั้น ไม่ประสบความสำเร็จเท่าที่ควร ไม่เหมือนกับอัลบั้มแรก ทางค่าย จึงได้ทำการแยกวง. สมาชิกทั้งสองคน ปัจจุบัน ได้ผันตัวไปเป็นศิลปินเดี่ยว โดย Marit ได้กลายเป็นศิลปินแนว โฟล์ค-ป๊อป ส่วน Marion ได้กลายเป็น ศิลปินแนว ป๊อป-ร็อค ซึ่งถือว่าประสบความสำเร็จทางด้านการเป็นศิลปินเดี่ยวทั้งสองคน
ฮอรัส (นักกีฬา)
ฮอรัส (Horus) มีชีวิตอยู่ในช่วงศตวรรษที่ 4 เป็นผู้ซึ่งดูหมิ่นแนวคิดของนักปรัชญา และเป็นนักมวยโอลิมปิก ผู้ซึ่งได้รับชัยชนะในการแข่งขันโอลิมปิกเกมที่อันติออค ในปี ค.ศ. 364
ประวัติ
ฮอรัสเกิดที่ประเทศอียิปต์ เป็นบุตรของวาเลนส์ และเป็นพี่ชายของเฟนส์ ในช่วงแรกเริ่มเขาได้เป็นนักเรียนวาทศาสตร์ รวมทั้งเป็นนักกีฬา และเป็นผู้ชนะการแข่งขันกีฬาโอลิมปิกที่อันติออค ในปี ค.ศ. 364 ซึ่งเป็นไปได้ว่า เขาอาจเข้าร่วมการแข่งขันในฐานะของนักมวย ในปีนั้นเอง เขากับน้องชายของเขายังได้ให้การยกย่องถึงแม็กซิมัสกับยูโทเชียส ซึ่งในภายหลัง ฮอรัสได้หันมาเหยียดหยามแนวคิดทางปรัชญา เขาได้ปรากฏตัวเป็นคู่สนทนาในมาโครเบียส ที่แซทเทอร์นาเลีย ใน ค.ศ. 384 เขาได้มาเป็นเพื่อนกับซิมมาชุส ผู้ซึ่งได้กล่าวสดุดีแด่เขาต่อนีโกมาชุส ฟลาเวียนุสในเวลาต่อมา
เซอิจิโร ยามาชิตะ
เซอิจิโร ยามาชิตะ (21 พฤษภาคม ค.ศ. 1992  -) เป็นนักพากย์ชายชาวญี่ปุ่น เกิดที่เมืองฟูกูยามะ จังหวัดฮิโรชิมะ อยู่สังกัดสำนักงานโอซาวะ
ออกัสเฟิสต์ฟิล์มสตูดิโอ
ประวัติศาสตร์
วันที่ 1 สิงหาคม พ.ศ. 2495 สตูดิโอได้เปิดอย่างเป็นทางการและตั้งชื่อว่า "สตูดิโอภาพยนตร์กองทัพปลดปล่อยประชาชนจีน" (จีน: 解放军电影制片厂) ในวาระครบรอบ 25 ปี ของการก่อตั้งกองทัพปลดปล่อยประชาชน ในช่วงแรก ๆ ของสตูดิโอ มีการผลิตภาพยนตร์เพื่อการศึกษาทางทหารและสารคดีข่าวเป็นหลัก
ในปี พ.ศ. 2498 สตูดิโอได้รับเงินทุนในการผลิตภาพยนตร์สารคดีด้วยตนเองโดยทำลายการผูกขาดของ ไชน่า ฟิล์ม กรุ๊ป คอร์ปอเรชั่น (China Film Group Corporation) นับจากนั้น PLA Film และ CFGC ดำเนินการผูกขาดในอุตสาหกรรมภาพยนตร์จีนจนถึงทศวรรษที่ 1990
ในปี พ.ศ. 2499 ได้เปลี่ยนชื่อเป็น ออกัส เฟิร์ส (ปาอี) ฟิล์ม สตูดิโอ (จีน: 八一电影制片厂)
ในเดือนเมษายน พ.ศ. 2525 มีการตีพิมพ์นิตยสารรายเดือน "August 1st Film" ซึ่งเป็นสิ่งพิมพ์เกี่ยวกับภาพยนตร์ที่ครอบคลุมโดยเน้นที่วรรณกรรมภาพยนตร์
ในปี พ.ศ. 2557 มีการผลิตภาพยนตร์ (ซีรีส์) รวมกันมากกว่า 2,200 เรื่อง ซึ่งรวมถึง
โอโซน (วงดนตรี)
โอโซน เป็นศิลปินกลุ่มในเครือแกรมมี่ สมาชิกประกอบไปด้วย 4 หนุ่ม โบ ธนากร ชินกูล, เอเอ ลีลาวุฒิ หัตถกิจโกศล , ไฮน์ รัชพล เลิศจรัลกุล และ สตีฟ สตีเฟ่น ปีเตอร์ อาร์โนลด์ ออกอัลบั้มเพียงอัลบั้มเดียว จากนั้นสมาชิกในวงต่างแยกย้ายไปทำงานด้านอื่นๆ
อ้างอิง
http://ozone_4u.tripod.com/ozone2.html
อี กู
อี กู (29 ธันวาคม พ.ศ. 2474 — 16 กรกฎาคม พ.ศ. 2548) หรือพระนามในภาษาญี่ปุ่นว่า ริ คีว มีพระนามหลังสิ้นพระชนม์ว่า โฮอึนฮวังแทซน  เป็นพระโอรสในเจ้าชายอึยมิน มกุฎราชกุมารแห่งเกาหลี กับเจ้าหญิงมาซาโกะแห่งนาชิโมโตะ เป็นพระราชนัดดาในจักรพรรดิโคจงและเป็นผู้อ้างสิทธิในราชสันตติวงศ์เกาหลีช่วงปี พ.ศ. 2513–2548
พระประวัติ
อี กู ประสูติ ณ วังคิตาชิรากาวะในกรุงโตเกียว (ปัจจุบันคือแกรนด์ปรินซ์โฮเทลอากาซากะ) เป็นพระโอรสในเจ้าชายอึน มกุฎราชกุมารแห่งเกาหลี กับเจ้าหญิงพังจา มกุฎราชกุมารีแห่งเกาหลี (พระนามเดิม เจ้าหญิงมาซาโกะแห่งนาชิโมโตะ) มีพระเชษฐาคือ อี จิน ซึ่งถูกลอบปลงพระชนม์ตั้งแต่ยังทรงพระเยาว์ พระองค์ทรงเข้ารับการศึกษาที่โรงเรียนขุนนางกากูชูอิงในกรุงโตเกียว ก่อนเข้าศึกษาต่อที่วิทยาลัยกลางในเมืองแดนวิลล์ รัฐเคนทักกี สหรัฐ และศึกษาสาขาสถาปัตยกรรม สถาบันเทคโนโลยีแมสซาชูเซตส์ หลังสำเร็จการศึกษาจึงทรงงานเป็นสถาปนิกของสำนักงานไอ. เอ็ม. เพและเพื่อน (I.M. Pei & Assocs) ช่วงปี 2503–2507
จากการที่พระองค์ประทับอยู่ในสหรัฐ จึงไม่มีสัญชาติญี่ปุ่นตั้งแต่ปี พ.ศ. 2490 เจ้าหญิงพังจาเคยบันทึกถึงเรื่องราวดังกล่าวไว้ว่า "[อี กู] ไม่ใช่ทั้งชาวเกาหลีและญี่ปุ่นเพราะทั้งสองประเทศต่างไม่ยอมรับเขา เขาต้องต่อสู้กับความยากลำบากเพียงลำพัง..." ภายหลังพระองค์รับสัญชาติอเมริกันในปี พ.ศ. 2502 และสัญชาติเกาหลีใต้ในปี พ.ศ. 2507 พระองค์เสกสมรสกับจูเลีย มุลล็อก (Julia Mullock) เมื่อวันที่ 25 ตุลาคม พ.ศ. 2502 ณ โบสถ์ยูเครนคาทอลิกนักบุญจอร์จในนิวยอร์กแต่ไม่มีพระบุตรด้วยกัน ต่อมาจึงรับยูจีเนีย อึนซุก (Eugenia Unsuk) หรือ อี อึน-ซุก (이은숙, 李恩淑) เป็นพระธิดาบุญธรรม และทรงรับอี ว็อน พระญาติฝ่ายพระชนกเป็นพระโอรสบุญธรรม
หลังอี ซึง-มัน ประธานาธิบดีคนแรกของประเทศเกาหลีใต้พ้นจากตำแหน่ง อี กูได้นิวัตแผ่นดินเกาหลีอันเป็นมาตุภูมิจากการช่วยเหลือของพัก ช็อง-ฮีซึ่งเป็นประธานาธิบดีคนใหม่ พระองค์ประทับ ณ พระตำหนักนักซ็อนในพระราชวังชังด็อกร่วมกับพระชนนีและพระชายา หลังจากนั้นพระองค์จึงเป็นพระอาจารย์ด้านสถาปัตยกรรมที่มหาวิทยาลัยแห่งชาติโซล และมหาวิทยาลัยย็อนเซ มีผู้อ้างว่าพระองค์มีสัมพันธ์ชู้สาวกับยู วี-จินยาวนานนับสิบปี ภายหลังพระองค์ได้บริหารสายการบินชินฮันแต่กลับล้มละลายในปี พ.ศ. 2522 ด้วยเหตุนี้พระองค์จึงเสด็จกลับประเทศญี่ปุ่นเพื่อทรงหารายได้ จากนั้นก็ทรงขาดการติดต่อกับยู วี-จิน และทรงหย่ากับพระชายาในปี พ.ศ. 2525 ด้วยเหตุผลที่ว่าพระชายาทรงเป็นหมัน หลังเจ้าหญิงพังจาพระชนนีสิ้นพระชนม์ในปี พ.ศ. 2532 พระองค์จึงใช้ชีวิตร่วมกับคินูโกะ อาริตะ หรือชื่อเกาหลีว่าอี กย็อน-จา (이견자, 李絹子) หญิงชาวญี่ปุ่นที่ประกอบกิจเป็นคนทรง
อี กูสิ้นพระชนม์ด้วยพระหทัยพิการเมื่อวันที่ 16 กรกฎาคม พ.ศ. 2548 ณ แกรนด์ปรินซ์โฮเทลอากาซากะ ซึ่งเคยเป็นที่ตั้งของอดีตวังคิตาชิรากาวะอันเป็นประสูติของพระองค์และเป็นที่ประทับของพระชนกชนนีเมื่อครั้งทรงอยู่ในญี่ปุ่น สิริพระชันษา 73 ปี มีพิธีปลงพระศพในประเทศเกาหลีใต้ด้วยคติขงจื๊อตามพระราชประเพณี และมีพระนามหลังสิ้นพระชนม์ว่าโฮอึนฮวังแทซน
โทชิกิ มาซูดะ
โทชิกิ มาซูดะ (増田 俊樹, ますだ としき, 8 มีนาคม 1990 -) เป็นนักพากย์ นักแสดง และ นักร้อง ชาวญี่ปุ่น เกิดที่เมืองคุเระ จังหวัดฮิโรชิมะ อยู่สังกัดทอยส์แฟ็กตอรี
จังหวัดปกครองตนเองสังคมนิยมวอยวอดีนา
จังหวัดปกครองตนเองสังคมนิยมวอยวอดีนา(Социјалистичка Аутономна Покрајина Војводина; มักจะย่อคำว่า SAP Vojvodina) เป็นหนึ่งในสองเขตปกครองทางการเมืองที่เกิดขึ้นในยูโกสลาเวียหลังสงครามโลกครั้งที่สองและเป็นหนึ่งในสองจังหวัดปกครองตนเองของเซอร์เบียในยูโกสลาเวีย(อีกจังหวัดคือคอซอวอ) ระหว่างปี ค.ศ. 1945 และการแตกแยกของยูโกสลาเวีย จนกระทั่งปี ค.ศ. 1963 จังหวัดได้มีชื่อว่า จังหวัดปกครองตนเองวอยวอดีนา(Аутономна Покрајина Војводина / Autonomna Pokrajina Vojvodina) และมีอิสระในการปกครองตนเองที่ต่ำกว่า
ธงชาติซูดาน
ธงชาติซูดาน (علم السودان) ลักษณะเป็นธงสี่เหลี่ยมผืนผ้า กว้าง 1 ส่วน ยาว 2 ส่วน ภายในเป็นแถบธง 3 สี แบ่งตามแนวยาว พื้นสีแดง-ขาว-ดำ อันเป็นสีพันธมิตรอาหรับ ที่ด้านต้นธงนั้นมีรูปสามเหลี่ยมสีเขียว โดยฐานของรูปดังกล่าวติดกับด้านคันธง ธงนี้เริ่มบังคับใช้เป็นธงชาติซูดานเมื่อวันที่ 20 พฤษภาคม พ.ศ. 2513
ในธงนี้ สีแดงหมายถึงลัทธิสังคมนิยม เลือดและการต่อสู้ของชาวซูดาน และความเป็นชาติอาหรับ สีขาวหมายถึงความบริสุทธิ์และการมีมุมมองในเชิงบวก สีดำหมายถึงชาวซูดาน และการปฏิวัติมาห์ดี (Mahdist Revolution) ในปี พ.ศ. 2427 สามเหลี่ยมสีเขียวหมายถึงความวัฒนาถาวร เกษตรกรรม และศาสนาอิสลาม
วงศ์มะขามป้อม
วงศ์มะขามป้อม หรือ Phyllanthaceae เป็นวงศ์ของพืชมีดอกในอันดับ Malpighiales ใกล้เคียงกับวงศ์ Picrodendraceae. วงศ์นี้พบมากในเขตร้อน
สกุล
รายชื่อสกุลจำนวน 54 สกุลมาจากงานของ Petra Hoffmann และคณะ
ทฤษฎีสัมพัทธภาพทั่วไป
สัมพัทธภาพทั่วไปหรือทฤษฎีสัมพัทธภาพทั่วไป (general relativity หรือ general theory of relativity) เป็นทฤษฎีความโน้มถ่วงแบบเรขาคณิตซึ่งจัดพิมพ์ใน ค.ศ. 1916 และเป็นการพรรณนาความโน้มถ่วงปัจจุบันในวิชาฟิสิกส์สมัยใหม่ สัมพัทธภาพทั่วไปวางนัยทั่วไปกว่าสัมพัทธภาพพิเศษและกฎความโน้มถ่วงสากลของนิวตัน โดยอธิบายความโน้มถ่วงโดยรวมว่าเป็นคุณสมบัติเรขาคณิตของปริภูมิและเวลา หรือปริภูมิ-เวลา โดยเฉพาะอย่างยิ่งว่า ความโค้งของปริภูมิ-เวลาสัมพันธ์โดยตรงกับพลังงานและโมเมนตัมของสสารและรังสีที่มีอยู่ทั้งหมด ความสัมพันธ์นี้เจาะจงโดยสมการสนามไอน์สไตน์ ซึ่งเป็นระบบสมการเชิงอนุพันธ์ย่อย
การทำนายของสัมพัทธภาพทั่วไปบางอย่างแตกต่างมากจากการทำนายของฟิสิกส์ดั้งเดิม โดยเฉพาะที่เกี่ยวกับการผ่านของเวลา เรขาคณิตของปริภูมิ การเคลื่อนที่ของเทหวัตถุ ในการตกอิสระ และการแพร่กระจายของแสง ตัวอย่างความต่างเหล่านี้เช่น การเปลี่ยนขนาดของเวลาเชิงโน้มถ่วง เลนส์ความโน้มถ่วง การเคลื่อนไปทางแดงเชิงโน้มถ่วงของแสง และการเปลี่ยนขนาดของเวลาเชิงโน้มถ่วง การทำนายของสัมพัทธภาพทั่วไปจนปัจจุบันได้รับการยืนยันจากการสังเกตและทดลองทั้งหมด แม้สัมพัทธภาพทั่วไปมิใช่เพียงทฤษฎีความโน้มถ่วงสัมพัทธนิยมทฤษฎีเดียวเท่านั้น แต่ก็เป็นทฤษฎีง่ายที่สุดซึ่งสอดคล้องกับข้อมูลเชิงทดลอง อย่างไรก็ตามยังเหลือคำถามซึ่งไม่มีคำตอบ โดยข้อที่เป็นหลักมูลที่สุดคือ ทฤษฎีสัมพัทธภาพทั่วไปจะสามารถเข้ากับกฎฟิสิกส์ควอนตัมเพื่อสร้างทฤษฎีความโน้มถ่วงควอนตัมที่สมบูรณ์และไม่ขัดแย้งในตัวเองได้อย่างไร
ทฤษฎีของไอน์สไตน์มีความหมายสำคัญทางฟิสิกส์ดาราศาสตร์ เช่น แสดงให้เห็นถึงการมีหลุมดำ บริเวณของปริภูมิซึ่งปริภูมิและเวลาบิดเบี้ยวจนไม่มีสิ่งใดแม้กระทั่งแสงสามารถหนีออกมาได้ โดยเป็นจุดจบของดาวฤกษ์ขนาดยักษ์ มีหลักฐานมากพอว่า รังสีเข้มซึ่งแผ่จากวัตถุทางดาราศาสตร์บางชนิดเนื่องมาจากหลุมดำ เช่น ไมโครควาซาร์ (microquasar) และนิวเคลียสดาราจักรกัมมันต์ ซึ่งเกิดจากการมีหลุมดำดาวฤกษ์และหลุมดำมวลยวดยิ่งตามลำดับ การโค้งของแสงโดยความโน้มถ่วงสามารถนำไปสู่ปรากฏการณ์เลนส์ความโน้มถ่วง ซึ่งทำให้สามารถเห็นภาพหลายภาพของวัตถุดาราศาสตร์ที่ระยะทางเท่ากันหลายภาพบนฟ้า สัมพัทธภาพทั่วไปยังทำนายการมีคลื่นความโน้มถ่วง ซึ่งการสังเกตคลื่นเหล่านี้โดยตรงเป็นเป้าหมายของโครงการอย่าง หอสังเกตการณ์คลื่นความโน้มถ่วงโดยใช้อินเตอร์เฟอโรมิเตอร์ชนิดเลเซอร์ (Laser Interferometer Gravitational-Wave Observatory: LIGO) ของนาซา สายอากาศอวกาศอินเตอร์เฟอโรเมทรีเลเซอร์ (Laser Interferometer Space Antenna: LISA) ของอีเอสเอ และแถวลำดับตั้งจังหวะพัลซาร์ (pulsar timing array) จำนวนมากซึ่งในปัจจุบัน LIGO ได้สังเกตพบคลื่นความโน้มถ่วงแล้ว นอกจากนี้ สัมพัทธภาพทั่วไปยังเป็นพื้นฐานของแบบจำลองจักรวาลวิทยาเอกภาพขยายต่อเนื่องปัจจุบัน
สมการของไอน์สไตน์
หลังคิดได้ผลของความโน้มถ่วงในด้านสัมพัทธนิยมและเรขาคณิตแล้ว ยังคงมีคำถามว่าด้วยที่มาของความโน้มถ่วงอยู่ ในความโน้มถ่วงแบบนิวตัน ที่มานั้นคือมวล ในสัมพัทธภาพพิเศษ กลายเป็นว่ามวลเป็นส่วนหนึ่งของปริมาณทั่วไปกว่า เรียก เทนเซอร์พลังงาน–โมเมนตัม (energy–momentum tensor) ซึ่งมีทั้งความหนาแน่นของพลังงานและโมเมนตัม ตลอดจนความเครียด (คือ ความดันและความเฉือน) โดยใช้หลักการสมมูล เทนเซอร์นี้จะสามารถวางนัยทั่วไปในปริภูมิ-เวลาโค้งได้ จากการเทียบเคียงกับความโน้มถ่วงแบบนิวตันเชิงเรขาคณิต จึงเป็นธรรมชาติที่จะสันนิษฐานว่าสมการฟีลด์สำหรับความโน้มถ่วงเชื่อมเทนเซอร์นี้กับเทนเซอร์ริตชี (Ricci tensor) ซึ่งอธิบายผลขึ้นลงชั้นเฉพาะหนึ่ง คือ การเปลี่ยนแปลงปริมาตรของกลุ่มหมอก (cloud) ของอนุภาคทดสอบขนาดเล็กซึ่งเริ่มจากสภาวะนิ่งแล้วตกอิสระ ในสัมพัทธภาพพิเศษ การอนุรักษ์พลังงาน-โมเมนตัมสมนัยกับข้อความว่าเทนเซอร์พลังงาน-โมเมนตัมปลอดไดเวอร์เจนซ์ เช่นเดียวกัน สูตรนี้สามารถวางนัยทั่วไปในปริภูมิ-เวลาโค้งโดยการแทนอนุพันธ์ย่อยด้วยอนุพันธ์แมนิโฟลด์ (manifold) โค้งซึ่งเป็นอนุพันธ์แปรปรวนร่วมเกี่ยวที่ศึกษาในเรขาคณิตเชิงอนุพันธ์ ด้วยเงื่อนไขที่เพิ่มขึ้นมานี้ ไดเวอร์เจนซ์แปรปรวนร่วมเกี่ยวของเทนเซอร์พลังงาน-โมเมนตัม และอะไรก็ตามที่อยู่อีกข้างหนึ่งของสมการย่อมเป็นศูนย์ ชุดของสมการที่ง่ายที่สุดนี้เป็นสิ่งที่เรียกว่าสมการสนามของไอน์สไตน์:
ข้างซ้ายมือเป็นเทนเซอร์ไอน์สไตน์ ซึ่งเป็นการรวมเทนเซอร์ริตชีแบบปลอดไดเวอร์เจนซ์เฉพาะ R_{\mu\nu} กับเทนเซอร์เมตริก โดยที่ G_{\mu\nu} สมมาตร โดยเฉพาะ
เป็นสเกลาร์ความโค้ง เทนเซอร์ริตชีเองสัมพันธ์กับเทนเซอร์ความโค้งรีมันน์ (Riemann curvature tensor) ซึ่งมีนัยทั่วไปกว่า โดยที่
ข้างขวามือ T_{\mu\nu} เป็นเทนเซอร์พลังงาน–โมเมนตัม เทนเซอร์ทั้งหมดเขียนด้วยสัญกรณ์ดัชนีนามธรรม (abstract index notation) ในการเทียบเคียงการทำนายของทฤษฎีดังกล่าวกับผลการสังเกตสำหรับวงโคจรดาวเคราะห์ (หรือเทียบเท่าเงื่อนไขว่าในกรณีความโน้มถ่วงอ่อน ความเร็วต่ำจะต้องตรงกับกลศาสตร์แบบนิวตัน) จะได้ค่าคงตัวความได้สัดส่วน (proportionality constant) เป็น κ = 8πG/c4 โดยที่ G เป็นค่าคงตัวความโน้มถ่วง และ c เป็นความเร็วแสง เมื่อไม่มีมวล เทนเซอร์พลังงาน–โมเมนตัมจะหมดไป ผลคือ สมการไอน์สไตน์สุญญากาศ (vacuum Einstein equation)
นอกเหนือจากสัมพัทธภาพทั่วไป ยังคงมีทฤษฎีตัวเลือกอื่น ๆ ซึ่งสร้างบนพื้นฐานเดียวกัน ซึ่งมีกฎและ/หรือค่าคงตัวเพิ่มเติม นำไปสู่สมการฟีลด์ต่าง ๆ ตัวอย่างเช่น Brans–Dicke theory, teleparallelism และ Einstein–Cartan theory
บทนิยามและการประยุกต์พื้นฐาน
ขณะที่สัมพัทธภาพทั่วไปแทนศักยะความโน้มถ่วงสเกลาร์ของกลศาสตร์แบบฉบับด้วยเทนเซอร์ค่าลำดับขั้นสอง (rank-two) สมมาตร แต่เทนเซอร์ค่าลำดับขั้นสองสมมาตรลดเหลือศักยะความโน้มถ่วงสเกลาร์ในบางกรณี สำหรับสนามความโน้มถ่วงอ่อนและความเร็วต่ำสัมพัทธ์กับความเร็วแสง การทำนายของทฤษฎีนี้บรรจบกับการทำนายของกฎความโน้มถ่วงสากลของนิวตัน
เพราะสัมพัทธภาพทั่วไปสร้างโดยใช้เทนเซอร์ จึงแสดงความแปรปรวนร่วมเกี่ยวทั่วไป โดยกฎของมัน และกฎอื่นที่คิดภายในกรอบสัมพัทธนิยมทั่วไป ยึดรูปแบบเดียวกันในทุกระบบพิกัด ยิ่งไปกว่านั้น ทฤษฎีนี้ไม่มีโครงสร้างพื้นหลังเรขาคณิตไม่แปรเปลี่ยนใด ๆ คือ ไม่ขึ้นกับพื้นหลัง ฉะนั้นมันสอดคล้องกับหลักการทั่วไปสัมพัทธนิยมที่เข้มงวดกว่า กล่าวคือ กฎฟิสิกส์เป็นเหมือนกับสำหรับผู้สังเกตทุกคน เฉพาะที่ดังแสดงในหลักการสมมูล ปริภูมิ-เวลาเป็นแบบมินคอฟสกี และกฎฟิสิกส์แสดงความยืนยงลอเรนตซ์เฉพาะที่ (local Lorentz invariance)
ซากิ มิยาชิตะ
ซากิ มิยาชิตะ (宮下 早紀, みやした さき, 4 ธันวาคม -) เป็นนักพากย์หญิงชาวญี่ปุ่น เกิดที่จังหวัดนาระ อยู่สังกัดสมาคมสหกรณ์ผู้บริโภคนักแสดงโตเกียว
ทรีซัม
ในเพศสภาพของมนุษย์ ทรีซัมเป็นกิจกรรมทางเพศที่เกี่ยวกับบุคคลสามในเวลาเดียวกัน ทรีซัมยังสามารถอ้างอิงถึงรักสามเส้า ความสัมพันธ์โรแมนติกสามคน แม้ว่าทรีซัมส่วนใหญ่จะถูกนำไปใช้โดยทั่วไปในกิจกรรมทางเพศแบบลำลอง(ไม่ได้สมรส) ซึ่งเกี่ยวข้องกับกิจกรรมทางเพศในหมู่ผู้เข้าร่วมสามคน ทรีซัมส่วนมากอาจพบได้ในความสัมพันธ์ภายในประเทศระยะยาว เช่น การมีคนรักหลายคน(polyamory) หรือ สามคนในครัวเรือน(ménage à trois)
ทรีซัมเป็นองค์ประกอบทั่วไปของการจินตนาการทางเพศ(sexual fantasy) เป็นเรื่องปกติที่ปรากฏในสื่อลามก แต่ไม่ค่อยพบบ่อยในภาพยนตร์กระแสหลัก
​
วัดพระพุทธไสยาสน์
วัดพระพุทธไสยาสน์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองกระแชง อำเภอเมืองเพชรบุรี จังหวัดเพชรบุรี
วัดพระพุทธไสยาสน์ สันนิษฐานว่าสร้างมาตั้งแต่สมัยกรุงศรีอยุธยา ข้อมูลกรมการศาสนาระบุว่าตั้งวัดเมื่อ พ.ศ. 2200 มีพระพุทธไสยาสน์ขนาดใหญ่ ยาวประมาณ 43 เมตร ซึ่งมีประวัติว่าเดิมสร้างไว้กลางแจ้ง
วัดแห่งนี้ได้ถูกปล่อยทิ้งจนกลายเป็นวัดร้างจนถึงรัชสมัยพระบาทสมเด็จพระจอมเกล้าเจ้าอยู่หัว ทรงทอดพระเนตรเห็นองค์พระนอนที่ทรุดโทรมมากจึงโปรดเกล้าฯ ให้สร้างหลังคาสังกะสีคลุมไว้ ต่อมาในสมัยพระบาทสมเด็จพระจุลจอมเกล้าเจ้าอยู่หัว ได้มีการสร้างหลังคากระเบื้องคลุมองค์พระนอนไว้และกลายเป็นวิหารพระพุทธไสยาสน์ดังที่เห็นในปัจจุบัน ในการบูรณะองค์พระนอนเมื่อ พ.ศ. 2540 พบอุโมงค์ภายในองค์พระ มีโบราณวัตถุอยู่เป็นจำนวนมาก ส่วนใหญ่เป็นพระพุทธรูปทำจากวัสดุตาง ๆ ได้แก่ สำริด ดินเผา ปูนปั้น หินทราย และไม้บุเงิน ส่วนใหญ่เป็นพระพุทธรูปแบบศิลปะอยุธยาตอนปลาย
จุดเด่นของพระนอนองค์นี้ที่แตกต่างจากที่อื่นกล่าวคือ ที่เศียรขององค์พระมีหมอนบรรทมรูปดอกบัวรองพระเศียรอยู่สองก้อน องค์พระพุทธรูปนอนประทับในอิริยาบถตะแคงขวา พระเศียรหันไปทางทิศตะวันตก เป็นพระนอนที่มีขนาดใหญ่เป็นอันดับที่ 4 ในประเทศไทย
หมอทะลุมิติ
หมอทะลุมิติ (仁) เป็นละครซีรีส์ญี่ปุ่น ออกอากาศครั้งแรกทางช่องทีบีเอส ในปี ค.ศ. 2009 และซีซั่นที่ 2 ในปี ค.ศ. 2011 สร้างจากการ์ตูนญี่ปุ่นเรื่อง จิน หมอทะลุศตวรรษ เขียนโดยโมโตกะ มูรากามิ
เป็นหนึ่งในละครยอดนิยมแห่งปีและได้รับรางวัลสำคัญมากมาย
ซีซัน 1
เรื่องราวเกี่ยวกับศัลยแพทย์สมองชื่อ จิน มินากาตะ ผู้ต้องทนทุกข์ทรมานตลอด 2 ปีที่ผ่านมา เมื่อคู่หมั้นของเขา มิกิ ซึ่งเป็นหมอเหมือนกัน เป็นเจ้าหญิงนิทราหลังจากการผ่าตัดที่เขาเป็นผู้ผ่าตัด อยู่มาวันหนึ่งเขาหมดสติบนดาดฟ้าของโรงพยาบาลเพราะผู้ป่วยที่กำลังตื่นตระหนกคนหนึ่ง และเมื่อตื่นขึ้นมาก็พบว่าตัวเองถูกพาย้อนเวลากลับไปในช่วงปลายยุคเอโดะ ในไม่ช้าเขาก็ถูกโจมตีโดยซามูไร แต่เขาก็หลบหนีได้ด้วยความช่วยเหลือจากชายคนหนึ่งชื่อเคียวทาโร ทาชิบานะ เคียวทาโรได้รับบาดเจ็บสาหัสที่ศีรษะในขณะที่พยายามปกป้องจิน แต่จินก็สามารถช่วยชีวิตเขาได้แม้จะขาดอุปกรณ์ทางการแพทย์ที่เหมาะสมก็ตาม ด้วยเหตุนี้ ซากิ น้องสาวของเคียวทาโรจึงเริ่มสนใจจิน และกลายเป็นผู้ช่วยของเขา ในขณะเดียวกัน จินก็มุ่งมั่นที่จะหาทางกลับสู่ปัจจุบัน
ซีซัน 2
2 ปีผ่านไปตั้งแต่ซีซันที่แล้ว จินและซากิพัฒนายาสำหรับแม่ของซากิที่เป็นโรคเหน็บชาขั้นรุนแรง ขณะเดียวกัน ซากาโมโตะ เรียวมะ ขอให้จินดูแลซากูมะ โชซัง อาจารย์ของคัตสึ ไคชู โชซังอยู่ในอาการขั้นวิกฤตหลังจากถูกโจมตีโดยกลุ่มชินเซ็งงูมิ (ตำรวจลับ) จินไม่เต็มใจเพราะการรักษาโชซังหมายถึงการเปลี่ยนเส้นทางของประวัติศาสตร์ อย่างไรก็ตาม โชซังบอกจินว่าเขาก็มาจาก "ปัจจุบัน" เช่นกัน
แบลฟอร์
แบลฟอร์ (Belfort) เป็นเมืองทางทิศเหนือ-ตะวันออกของประเทศฝรั่งเศส ในแคว้นฟร็องช์-กงเต ตั้งอยู่ระหว่างเมืองลียงกับสทราซบูร์ อยู่ห่างจากกรุงปารีสราว 400 กม. และเมืองสทราซบูร์ 141 กม. ห่างจากเมืองลียง 290 กม. และซือริช 150 กม. เมืองแบลฟอร์มีประชากร 50,199 คน
นูพีเดีย
นูพีเดีย (Nupedia) เป็นสารานุกรมออนไลน์ก่อตั้งโดย จิมมี เวลส์ เนื้อหาของนูพีเดียถูกเขียนโดยผู้เชี่ยวชาญจากแต่ละสาขา โดยเปิดใช้งานครั้งแรกเมื่อเดือนมีนาคม 2543 แต่ได้ปิดตัวลงเมื่อ กันยายน 2546 โดยโอนเนื้อหาทั้งหมดย้ายมาในโครงการวิกิพีเดีย ซึ่งทำให้นูพีเดียได้ชื่อว่าเป็นวิกิพีเดียรุ่นแรก ข้อมูลของนูพีเดียได้มีการถูกตรวจสอบความถูกต้องและหลักภาษาค่อนข้างสูง
เทพเจ้าเตาไฟ
เทพเจ้าเตาไฟ หรือ  จ้าวฮุ่น(ตามสำเนียงฮกเกี้ยน - ) หรือลัทธิเต๋าออกนามว่า ซีเบ่งจ้าวกุน (ตามสำเนียงฮกเกี้ยน - ) เป็นเทวดารักษาเตาไฟในในศาสนาชาวบ้านจีนและลัทธิเต๋าอันเป็นหนึ่งในเทพเจ้าหรือเซียนผู้ประทานพรและคุ้มครองการครัวและเรื่องอาหาร และนอกจากทำหน้าที่เฝ้าติดตามการประพฤติตนความดีความชั่วของบุคคลมนุษย์ปุถุชนทั้งหลายและป้องกันอัคคีภัยตามเทพปกรณัมจีน เทพเจ้าเตาไฟมีมากมายหลายองค์และมีทั้งบุรุษและสตรี
เทพปกรณัมเจ้าพ่อเตาไฟ
แต่ก่อนมีชายตัดฟืนคนหนึ่งแซ่จาง ชื่อติ้งฟุ (จางตัน) กำพร้าบิดาตั้งแต่เด็ก เขาเป็นคนซื่อตรงและกตัญญูต่อมารดามาก เมื่อมีเงินก็จะให้มารดาเป็นคนเก็บ ต่อมาวันหนึ่งจางติ้งฟุได้ช่วยสาวน้อยคนหนึ่งไว้ได้ ขณะกำลังถูกสองสมุนโจรฉุดไปให้หัวหน้า สองโจรสู้ไม่ได้หนีไปรายงานหัวหน้า หัวหน้าโจรจึงให้พวกสมุน 20-30 คนมาล้อมจับจางติ้งฟุไปลงโทษที่ชุมโจร จางติ้งฟุตัวคนเดียว น้ำน้อยย่อมแพ้ไฟ จึงถูกจับไปเผาทั้งเป็นในเตาไฟยักษ์ขนาดเส้นผ่าศูนย์กลาง 12 ฟุต ตอนนั้นเผอิญเทพตรวจการณ์ผ่านมาพบ จึงนำวิญญาณจางติ้งฟุ ขึ้นสวรรค์รายงานองค์เง็กเซียน
เมื่อตรวจบันทึกจากเทวทูตพบว่าจางติ้งฟุเป็นคนซื่อตรงกตัญญูมีคุณธรรมน่าชมเชย เหตุที่ถูกเผาทั้งเป็นนั้นเกิดจากผลกรรมเนื่องจากสมัยเป็นเด็ก ขณะเติมฟืนใส่เตาไม่ระวังมีลูกแมวซึ่งกำลังหลับสนิทติดอยู่ในฟืนด้วย องค์เง็กเซียนเห็นว่า จางติ้งฟุเป็นลูกกตัญญู มีคุณธรรม จึงมีราชโองการแต่งตั้งจางติ้งฟุเป็นเทพเตาไฟ มีหน้าที่คอยรายงานความประพฤติที่ดีและชั่วของชายหญิงทุกครัวเรือน โดยวันที่ 24 เดือน 12 ของทุกปีจะต้องไปรายงานที่สวรรค์ จากนั้นก็มีพระบัญชาให้เทพอัคคีลงไปเผาผลาญชุมโจรจนวอดเป็นจุณ ประชาชนในแถบนั้นจึงได้อยู่อย่างสงบสุขเรื่อยมา
เทพปกรณัมเจ้าแม่เตาไฟ
เทพปกรณัมมีหลากหลายตามแต่ละท้องถิ่น แต่ที่มีชื่อเสียงอันเป็นที่รู้จักคือ ตำนานเทพปกรณัมและที่มาของเทวรูปเทพีเตาไฟของอันสถิตย์ ณ ศาลเทพารักษ์นครผิงเหยา เมืองผิงเหยา มณฑลชานซี โดยกล่าวว่า เดิมทรงเป็นพระเทพีสถิตในสวรรค์อันศักดิ์ดั่งเป็นพระราชบุตรีของจักรพรรดิหยก และได้มีโอกาสติดตามพระเทพีสวรรค์ตะวันตกมาเยี่ยมมนุษย์โลก เมื่อเสด็จดำเนินมาถึงโลกมนุษย์ได้เสด็จประพาส แลได้ทัศนาพิศดูเห็นสามีภริยาคู่หนึ่งอันรักกันมากและทรงปารถนาจักใช้วิถีดังดังเสมือนปถุชนมนุษย์โลกทั่วไป ครั้นในราตรีหนึ่งพระนางเธอได้แลเห็นบ้านหลังนึงอันมีแสงตะเกียงสว่างไสว จึงแอบเสด็จดำเนินไปในบ้านนั้น แลเห็นชายหนุ่มผู้หนึ่งกำลังจุดไฟประกอบอาหารในห้องครัว เมื่อนางได้สบพักตร์บุรุษผู้นี้ก็บังเกิดความเสน่หาจึงเนรมิตองค์เป็นสตรีชาวมนุษย์เสด็จดำเนินสู่ในห้องครัว แลกล่าวกับบุรุษผู้นี้ว่า นางนั้นมิมีบิดรมารดร ที่พักอาศัย และทรงหิวอาหาร บุรุษผู้นี้ได้รับสดับฟังแล้วสงสารจึงให้นางทานอาหารแล้วให้นางอยู่ที่นี่จนได้เป็นสามีภรรยากัน โดยสามีที่ไม่ทราบฐานันดรศักดิ์ที่แท้จริงของภรรยาตนเอง ต่อมาความทราบถึงพระเทพีสวรรค์ตะวันตก จึงไปตามนางกลับมา แต่นางไม่ยอมกลับ เนื่องด้วยจักรพรรดิหยกไม่เห็นบุตรีตนเองมาเฝ้าแหน จึงตรัสถามหา พระเทพีสวรรค์ตะวันตกจึงกราบทูลเหตุตามความจริง จักรพรรดิหยกจึงทรงมีราชโองเนรเทศแลการสถาปนาให้นางและสามีเป็นผู้รักษาเตาไฟและสถิตย์ในโลกมนุษย์นับแต่นั้น ประกอบกับในปีนั้นเกิดเหตุทุพภิกขภัยหนัก พระเทพีบุตรีแห่งจักรพรรดิสวรรค์ทรงเห็นความทุกข์ยากของมนุษย์จึงขึ้นสวรรค์ไปนำพัสตราภรณ์พร้อมด้วยภูษิตาภรณ์และอาหารลงมาแจกมนุษย์ ความทราบถึงจักรพรรดิหยกจึงมีราชโองการรับสั่งให้บุตรีและพระชามาดาเสด็จกลับมายังเทวโลกเพื่อรายงานเหตุการณ์ต่างๆ ในบนโลกมนุษย์ให้ทรงทราบในช่วงก่อนตรุษจีนและเสด็จลงมายังที่ประทับเดิมในมนุษย์โลกหลังเทศกาลตามปฏิทินจีนนับแต่นั้นสืบไป
ซาโอริ โอนิชิ
ซาโอริ โอนิชิ (, 6 สิงหาคม 1992 -) เป็นนักพากย์หญิงชาวญี่ปุ่น เกิดที่จังหวัดจิบะ สังกัดไอแอมเอนเทอร์ไพรส์
บุงกีว
บุงกีว (文久 (Bunkyū)) ศักราชของญี่ปุ่น หลังจาก มังเอ็ง และก่อน เก็นจิ ศักราชนี้ดำเนินจาก มีนาคม พ.ศ. 2404 ถึง มีนาคม พ.ศ. 2407 รัชสมัย จักรพรรดิโคเม
วัดซางตาครู้ส
วัดซางตาครู้ส, โบสถ์ซางตาครู้ส หรือ วัดกุฎีจีน (Santa Cruz Church) เป็นโบสถ์คริสต์นิกายโรมันคาทอลิก ตั้งอยู่ริมแม่น้ำเจ้าพระยา ในซอยกุฎีจีน แยกซอยอรุณอมรินทร์ 4 (ถนนเทศบาล สาย 1) ถนนอรุณอมรินทร์ แขวงวัดกัลยาณ์ เขตธนบุรี กรุงเทพมหานคร โบสถ์ในปัจจุบันนี้เป็นอาคารหลังที่สามซึ่งสร้างขึ้นเพื่อทดแทนโบสถ์หลังเดิมที่คับแคบและชำรุดทรุดโทรมมาก โดยมีคุณพ่อกูเลียลโม กิ๊น ดา ครู้ส เป็นผู้ควบคุมการก่อสร้างในปี พ.ศ. 2459 (ในรัชสมัยพระบาทสมเด็จพระมงกุฎเกล้าเจ้าอยู่หัว) และได้รับการปฏิสังขรณ์ครั้งใหญ่ในปี พ.ศ. 2539 โดยมีคุณพ่อศวง ศุระศรางค์ เป็นผู้ริเริ่มเพื่อการอนุรักษ์ต่อไป ปัจจุบันวัดหลังนี้มีอายุรวมแล้ว ปี
อาคารวัดซางตาครู้สเป็นอาคารรูปแบบสถาปัตยกรรมสมัยฟื้นฟูศิลปวิทยาและสถาปัตยกรรมฟื้นฟูคลาสสิกเช่นเดียวกับอาสนวิหารอัสสัมชัญ มีจุดเด่นที่ยอดโดมแบบอิตาลีซึ่งมีลักษณะคล้ายคลึงกับโดมแห่งมหาวิหารฟลอเรนซ์หรือโดมของพระที่นั่งอนันตสมาคม ภายในเป็นอาคารชั้นเดียว มีจุดเด่นอีกประการคือ การใช้เสาลอยรับน้ำหนักของฝ้าเพดานแบบโค้ง รวมถึงกระจกสีที่เป็นเรื่องราวเกี่ยวข้องกับคริสต์ศาสนา
วัดซางตาครู้สเป็นศาสนสถานที่สำคัญที่อยู่คู่กับชุมชนกุฎีจีนเก่าแก่ริมฝั่งแม่น้ำเจ้าพระยา โดยบริเวณที่ตั้งของวัดอยู่ใกล้กับพระราชวังเดิม สมัยธนบุรี สมเด็จพระเจ้าตากสินมหาราชพระราชทานที่ดินให้แก่ชาวโปรตุเกสซึ่งร่วมทำการศึกต่อต้านพม่าจนได้รับชัยชนะ นักบวชชาวโปรตุเกสจึงได้เริ่มก่อสร้างอาคารวัดหลังแรกที่สร้างด้วยไม้ทั้งหมดแล้วเสร็จในปี พ.ศ. 2313 ต่อมาได้เกิดเพลิงไหม้ครั้งใหญ่ในชุมชนในปี พ.ศ. 2376 ทำให้อาคารวัดพังเสียหายทั้งหมด จึงต้องก่อสร้างใหม่ด้วยอิฐถือปูน และได้ก่อสร้างใหม่อีกครั้งในปี พ.ศ. 2459 ซึ่งคืออาคารวัดหลังที่เห็นในปัจจุบัน
นอกจากอาคารวัดที่สำคัญแล้ว ยังมีศาลาซางตาครู้สซึ่งสร้างเสร็จในเวลาไล่เลี่ยกันคือประมาณปี พ.ศ. 2453 เป็นศาลาทรงวิกตอเรีย ขนมปังขิง มีจตุรมุข 4 ด้าน แต่ในวันที่ 23 ธันวาคม พ.ศ. 2558 ได้เกิดอุบัติเหตุเครื่องเครนที่ใช้ก่อสร้างทางเลียบแม่น้ำเจ้าพระยาเคลื่อนไปชนตัวศาลาจนเสียหายหนัก
อภินิหารไวกิ้งพิชิตมังกร
อภินิหารไวกิ้งพิชิตมังกร (How To Train You Dragon) เป็นภาพยนตร์แอนิเมชัน 3 มิติ ของดรีมเวิร์กสแอนิเมชัน ปี ค.ศ. 2010 ที่ได้เอาแบบจากหนังสือเรื่อง How to Train Your Dragon ในปี 2003 ภาพยนตร์เรื่องนี้มีภาคต่อคือ  อภินิหารไวกิ้งพิชิตมังกร 2
เนื้อเรื่องย่อ
เป็นเรื่องราวของหนุ่มน้อยไวกิ้งนาม ฮิคคัพ ผู้อาศัยอยู่บนเกาะเบิร์ค ที่ซึ่งการสู้รบปรบมือกับมังกรเป็นเรื่องธรรมดาของชีวิต มุมมองหัวก้าวหน้าและอารมณ์ขันแบบจิกกัดของเขาทำให้เขาไม่เป็นที่ชื่นชอบของคนทั้งเผ่าหรือแม้แต่ตัวหัวหน้าเผ่า…สโต๊ยค์ เดอะ วาสต์ ที่บังเอิญเป็นพ่อของฮิคคัพเองเสียด้วย เมื่อฮิคคัพต้องร่วมฝึกมังกรกับหนุ่มสาวชาวไวกิ้งคนอื่น ๆ ซึ่งรวมถึงแอสทริด, สนอทเลาท, ฟิชเลก, และฝาแฝดรัฟนัท และทัฟนัท เขาก็มองว่ามันเป็นโอกาสที่จะพิสูจน์ว่าตัวเขาก็มีคุณสมบัติในการเป็นนักรบเช่นกัน แต่เมื่อเขาได้พบ และได้ผูกมิตร กับมังกรบาดเจ็บ โลกของเขาก็พลิกตารปัตร และสิ่งที่เริ่มต้นเป็นโอกาสในการพิสูจน์ตัวเองเพียงหนึ่งเดียวของฮิคคัพก็เปลี่ยนกลายเป็นโอกาสที่จะสร้างอนาคตใหม่ให้กับคนทั้งเผ่าไปในที่สุด
วัดสมุทรโคดม
วัดสมุทรโคดม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแหลมผักเบี้ย อำเภอบ้านแหลม จังหวัดเพชรบุรี
วัดสมุทรโคดมตั้งวัดเมื่อ พ.ศ. 2315 ได้รับพระราชทานวิสุงคามสีมาเมื่อวันที่ 25 สิงหาคม พ.ศ. 2541
โบราณสถานที่สำคัญ คือ เจดีย์รายย่อมุมไม้สิบสองจำนวน 2 องค์ และเสมาหินทราย 2 กลุ่ม กลุ่มหนึ่งเป็นเสมาแบบเรียบตกแต่งด้วยเส้นโค้ง สภาพผุกร่อนมากมีที่สมบูรณ์เพียง 1 ชิ้น อีกกลุ่มเป็นเสมาหินทรายแดงขนาดเล็กสลักลวดลายจำนวน 6 ชิ้นลักษณะเป็นเสมาที่ส่วนบนกว้างยอดแหลม แล้วเรียวคอดลงไปเป็นเอวเสมาเป็นรูปตัวเหงา และตัดตรงลงไปเป็นขอบสี่เหลี่ยม (แท่น) ตัวเสมาสลักเป็นสันตรงกลางมีเส้นโค้งออกไปตามแนวขอบทั้งสองด้าน ทำให้เกิดรูปคล้ายปอดแฝด ส่วนบนตรงกลาง และตรงส่วนแนวสามเหลี่ยมที่ท้องเสมา สลักลายประจำยาม ที่ขอบแท่นสลักเป็นเส้นขอบลึกโดยรอบ
ทางหลวงแผ่นดินหมายเลข 333
ทางหลวงแผ่นดินหมายเลข 333 สายอู่ทอง – ท่าน้ำอ้อย เป็นเส้นทางเชื่อมการจราจรระหว่างจังหวัดสุพรรณบุรี อุทัยธานี และนครสวรรค์ เป็นเส้นทางที่มีสายทางต่อมาจากถนนมาลัยแมน ในอำเภออู่ทอง ผ่านอำเภอดอนเจดีย์ อำเภอหนองหญ้าไซ อำเภอด่านช้าง จังหวัดสุพรรณบุรี อำเภอบ้านไร่ อำเภอห้วยคต อำเภอหนองฉาง อำเภอเมืองอุทัยธานี จังหวัดอุทัยธานี ผ่านสะพานพระวันรัต หรือสะพานท่าน้ำอ้อย ข้ามแม่น้ำเจ้าพระยา ไปสิ้นสุดที่ทางแยกต่างระดับท่าน้ำอ้อยในอำเภอพยุหะคีรี จังหวัดนครสวรรค์ ใช้เป็นเส้นทางเลี่ยงน้ำท่วมใหญ่ พ.ศ. 2554 จากกรุงเทพมหานครมุ่งสู่ภาคเหนือ เป็นเส้นทางในความรับผิดชอบของแขวงทางหลวงสุพรรณบุรีที่ 1, แขวงทางหลวงสุพรรณบุรีที่ 2 (อู่ทอง), แขวงทางทางหลวงอุทัยธานี และ แขวงทางหลวงนครสวรรค์ที่ 1
ตงฟางหง (ภาพยนตร์)
ตงฟางหง หรือ บูรพาแดง หรือที่รู้จักในชื่อ บูรพาแดง: มหากาพย์เพลงและการเต้นรำ เป็นภาพยนตร์จีนปี พ.ศ. 2508 กำกับโดย หวัง ผิง โดยอิงจากการแสดงละครเวทีที่มหาศาลาประชาชนในปี พ.ศ. 2507 เนื้อหาของภาพยนตร์บอกเล่าถึงประวัติศาสตร์โดยย่อของการปฏิวัติจีน และพรรคคอมมิวนิสต์จีน (CCP) ภายใต้การนำของเหมา เจ๋อตง ตั้งแต่จุดเริ่มต้นของ ขบวนการ 4 พฤษภาคม จนถึง สงครามกลางเมืองจีน กับพรรคก๊กมินตั๋ง และชัยชนะของ พรรคคอมมิวนิสต์กับการก่อตั้ง สาธารณรัฐประชาชนจีน ภาพยนตร์เรื่องนี้วางจำหน่ายในปัจจุบันทั้งในรูปแบบซีดีและวิดีโอ รวมถึงในโลกออนไลน์พร้อมคำบรรยายภาษาอังกฤษ
คลื่นความร้อนในเอเชีย พ.ศ. 2566
ตั้งแต่เดือนเมษายน พ.ศ. 2566 เป็นต้นมา คลื่นความร้อนซึ่งร้อนจนทำลายสถิตินั้นส่งผลกระทบต่อประเทศหลายแห่งในเอเชีย อันรวมถึงประเทศจีน ประเทศไทย ประเทศบังกลาเทศ ประเทศเวียดนาม และประเทศอินเดีย ทั้งยังส่งผลให้เกิดสถิติใหม่หลายรายการในภูมิภาคนี้
เอเชียกลาง
ในประเทศแถบเอเชียกลางมีสถิติอากาศร้อนสูงผิดปรกติ เช่น ในประเทศคาซัคสถาน อุณหภูมิสูงถึง 33.6 องศาเซลเซียส และในประเทศเติร์กเมนิสถาน อุณหภูมิสูงถึง 42.4 องศาเซลเซียส
จีน
ประเทศจีนเป็นประเทศหนึ่งที่ได้รับผลกระทบจากคลื่นความร้อน โดยมีอุณหภูมิสูงถึง 42.4 องศาเซลเซียสในมณฑลยูนนานเมื่อวันที่ 18 เมษายน และมีรายงานว่า 1 วันก่อนหน้านี้ สถานีวัดอากาศกว่า 100 แห่งบันทึกอุณหภูมิได้สูงเป็นประวัติการณ์ นอกจากนี้ ในหลายมณฑลมีอุณหภูมิเกิน 35 องศาเซลเซียส
แนวปะทะอากาศเย็นที่พัดไปทางใต้และตะวันออกช่วงวันที่ 22–23 เมษายน ส่งผลให้อุณหภูมิลดลงอย่างมีนัยสำคัญ และเกิดฝนตกหนักกับหิมะถล่มในทางเหนือ โดยเฉพาะในมณฑลฉ่านซีมีรายงานว่า เกิดหิมะหนาถึง 24 เซนติเมตร
ญี่ปุ่น
ในประเทศญี่ปุ่น อุณหภูมิที่เมืองมินามาตะเมื่อเดือนเมษายนสูงถึง 30.2 องศาเซลเซียส ซึ่งเป็นสถิติใหม่สำหรับพื้นที่นี้
ไทย
ในประเทศไทย อุณหภูมิสูงเกิน 45 องศาเซลเซียสเป็นครั้งแรกในประวัติศาสตร์ โดยจังหวัดตากมีความร้อนสูงถึง 45.4 องศาเซลเซียสเมื่อวันที่ 15 เมษายน ซึ่งทำลายสถิติเดิมของจังหวัดแม่ฮ่องสอน คือ 44.6 องศาเซลเซียส ต่อมาในเดือนพฤษภาคม มีประกาศว่า อากาศร้อนขึ้นจนถึง 54 องศาเซลเซียส
รัฐบาลไทยออกคำเตือนเกี่ยวกับสุขภาพ โดยเฉพาะความเสี่ยงที่เป็นลมแดด ในวันที่ 22 เมษายน มีคำเตือนโดยเจาะจงให้ประชาชนอยู่ในที่ร่ม
ความร้อนครั้งนี้ทำให้มีผู้เสียชีวิตอย่างน้อย 2 คน การใช้งานเครื่องปรับอากาศและตู้เย็นที่ทวีขึ้นทำให้ไฟฟ้าตกในบางพื้นที่ อย่างไรก็ดี ฝนที่ตกในกรุงเทพมหานครเมื่อวันที่ 25 เมษายน ก็ช่วยบรรเทาความร้อนได้บ้าง
นอกจากความร้อนที่ต้องเผชิญแล้ว ผู้คนหลายพันคนยังต้องหลบหลีกออกมาจากจังหวัดเชียงใหม่เพราะมลพิจากการเผาป่ารายปีในพื้นที่ภาคเหนือของประเทศไทยและในประเทศเมียนมา
ฟิลิปปินส์
ในประเทศฟิลิปปินส์ อุณหภูมิสูงถึง 37 องศาเซลเซียส และเมื่อวันที่ 21 เมษายน ดัชนีความร้อนสูงถึง 48 องศาเซลเซียสในเมืองบูตูอัน ซึ่งสูงสุดในประเทศนี้
ไฟดับที่โรงเรียนมัธยมศึกษาทำให้นักเรียนเกือบ 150 คนได้รับผลกระทบจากลมแดด มีนักเรียน 2 คนต้องได้รับการนำส่งโรงพยาบาลเป็นการด่วน รัฐบาลประกาศให้โรงเรียนใช้ดุลพินิจโยกย้ายไปเรียนออนไลน์ได้ตั้งแต่วันที่ 24 เมษายน จึงมีโรงเรียน 839 แห่งจัดให้เรียนออนไลน์เพื่อป้องกันมิให้นักเรียนล้มป่วยในช่วงอากาศร้อนนี้
เมียนมา
เมื่อวันที่ 25 เมษายน สถานีวัดอากาศ 4 แห่งในประเทศเมียนมา ซึ่งทำหน้าที่บันทึกอุณหภูมิรายเดือน พบว่า รัฐมอญมีความร้อนสูงสุด โดยสูงถึง 43 องศาเซลเซียส วันถัดมา อากาศในเมืองพะโคสูงถึง 42.2 องศาเซลเซียส
ลาว
ในประเทศลาว มีสถิติว่า เมื่อวันที่ 19 เมษายน อุณหภูมิที่แขวงไชยบุรีสูงถึง 42.9 องศาเซลเซียส
เวียดนาม
ในประเทศเวียดนาม เมื่อเดือนมีนาคม จังหวัดฮหว่าบิ่ญมีสถิติอากาศสูงสุดในรอบ 27 ปี โดยสูงถึง 41.4 องศาเซลเซียส
บังกลาเทศ
ในประเทศบังกลาเทศ ที่เมืองธากา อุณหภูมิสูงเกิน 40 องศาเซลเซียสเมื่อวันที่ 15 เมษายน ทำให้ผิวถนนละลาย การใช้ไฟฟ้าเพิ่มมากขึ้นยังทำให้ไฟดับในหลายพื้นที่  และมีรายงานความสูญเสียจากความร้อนครั้งนี้เพิ่มมากขึ้นเรื่อย ๆ ซึ่งรวมถึงผลกระทบต่อการผลิตข้าวและผลไม้ โดยคาดการณ์ว่า ปริมาณข้าวจะลดลงถึงร้อยละ 40
ปากีสถาน
ในประเทศปากีสถาน เมื่อวันที่ 23 เมษายน เมือง 9 แห่งมีอุณหภูมิที่ 40 องศาเซลเซียสหรือสูงกว่านั้น
ศรีลังกา
เมื่อวันที่ 17 เมษายน กรมอุตุนิยมวิทยาของประเทศศรีลังกาเตือนถึงอุณหภูมิที่คาดว่าจะเพิ่มขึ้นจนถึง "ระดับที่ต้องระมัดระวัง" และนับตั้งแต่วันที่ 27 เมษายนเป็นต้นมา อุณหภูมิในประเทศนี้อยู่ที่ 39–40 องศาเซลเซียส
จังหวัดระนองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
'''การเลือกตั้งสมาชิกสภาผู้แทนราษฎรจังหวัดระนอง พ.ศ. 2548''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 1 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
คลื่นความร้อนในเอเชีย พ.ศ. 2566
อินเดีย
ความร้อนครั้งนี้ทำให้มีผู้เสียชีวิต 13 คนเมื่อวันที่ 16 เมษายนในงานมอบรางวัลที่เมืองนวีมุมไบ และมีประชาชน 50–60 คนต้องเข้ารับการรักษาในโรงพยาบาล
จังหวัดระนองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดระนอง
เขต 1
เขตการเลือกตั้งที่ 1 ประกอบด้วย อำเภอเมืองระนอง, อำเภอละอุ่น, อำเภอกะเปอร์, อำเภอกระบุรี และอำเภอสุขสำราญ
หอทะเบียนภาพยนตร์แห่งชาติ
หอทะเบียนภาพยนตร์แห่งชาติ (National Film Registry (NFR)) เป็นการคัดเลือกภาพยนตร์ที่ควรค่าแก่การอนุรักษ์โดยคณะกรรมการอนุรักษ์ภาพยนตร์แห่งชาติสหรัฐ (United States National Film Preservation Board's (NFPB)) โดยคณะกรรมการฯ ได้ก่อตั้งขึ้นจากรัฐบัญญัติการอนุรักษ์ภาพยนตร์แห่งชาติ ค.ศ. 1988 (National Film Preservation Act of 1988) ซึ่งได้มีการอนุมัติผ่านสภาคองเกรสในปี ค.ศ. 1992, 1996, 2005 และอีกครั้งในเดือนตุลาคม ค.ศ. 2008  ภารกิจของคณะกรรมการฯ คือ ช่วยดำรง เก็บรักษา และเพิ่มจำนวนมรดกภาพยนตร์อเมริกันต่อสาธารณะ กฎหมายในปี ค.ศ. 1996 ได้ทำให้มูลนิธิอนุรักษ์ภาพยนตร์แห่งชาติ (National Film Preservation Foundation) มูลนิธิในเครือของคณะกรรมการฯ สามารถหาเงินทุนจากภาคเอกชนได้
เสรีภาพทางศาสนา
เสรีภาพทางศาสนา (Freedom of Religion) ในประเทศต่าง ๆ ไม่ว่าจะมีการปกครองรูปแบบใดก็ให้ความสำคัญแก่เสรีภาพในศาสนาของประชาชนทั้งสิ้น โดยตั้งอยู่บนหลักการพื้นฐานสองประการ คือ
ในประเทศไทย
เสรีภาพในการเลือกนับถือศาสนาหรือ ความเชื่อ ในที่นี้นั้นหมายรวมถึงเสรีภาพในการยึดมั่นศรัทธาหรือมีความเชื่อที่แตกต่างจากบุคคลอื่น ในหลักการทางศาสนาหรือความเชื่อใด ๆ หรือเสรีภาพที่จะไม่นับถือศาสนาใด ๆ เสรีภาพในการ นับถือศาสนาจำเป็นต้องมีเสรีภาพในการเลือกนับถือศาสนา สิทธิที่จะคงไว้ในความเชื่อถือศรัทธา จึงไม่มีบุคคลใดที่จะถูกบังคับให้เป็นที่เสื่อมเสียแก่เสรีภาพในการเลือกถือศาสนาด้วยมาตรการใด ๆ หรือให้นับถือศาสนาใดศาสนาหนึ่งไม่ว่าโดยทางตรงหรือทางอ้อม
เสรีภาพในการนับถือศาสนาในประเทศไทย มีลักษณะเช่นเดียวกันกับเสรีภาพในเรื่องอื่น ๆ ตามที่บทบัญญัติของรัฐธรรมนูญแห่งราชอาณาจักรไทย ได้บัญญัติรับรองไว้ กล่าวคือ เสรีภาพในการนับถือศาสนา โดยเนื้อหาของการใช้เสรีภาพแล้วเป็นเสรีภาพที่สมบูรณ์และไม่อนุญาตให้มีการจำกัดใด ๆ ได้เลย รัฐหรือหน่วยงานของรัฐไม่มีอำนาจแทรกแซงเสรีภาพในการถือศาสนา
สำหรับประเทศไทยนั้นเริ่มกล่าวถึงเสรีภาพต่าง ๆ ไว้ในรัฐธรรมนูญไทยฉบับแรกเมื่อวันที่ 10 ธันวาคม 2475 ได้บัญญัติเกี่ยวกับการรับรองเสรีภาพในการนับถือศาสนาไว้ในมาตรา 13 ของรัฐธรรมนูญแห่งราชอาณาจักรไทย พุทธศักราช 2475 หมวด 2 ว่าด้วยสิทธิและหน้าที่ของ ชนชาวสยามความว่า “บุคคลย่อมมีเสรีภาพบริบูรณ์ในการ ถือศาสนาหรือลัทธิใด ๆ และย่อมมีเสรีภาพ ในการปฏิบัติพิธีกรรมตามความนับถือของตน เมื่อไม่เป็นการขัดต่อความสงบเรียบร้อยหรือศีลธรรมของประชาชน” แนวความคิดการให้ความคุ้มครองเสรีภาพในการ นับถือศาสนานี้เกิดจากคณะผู้ยกร่างรัฐธรรมนูญ เห็นว่าการให้เสรีภาพในประเทศไทยไม่มีความชัดเจนแน่นอน ซึ่งไม่อาจเป็นการให้หลักประกันของประชาชนได้ จึงจำเป็นต้องบัญญัติไว้ในรัฐธรรมนูญให้ชัดเจน ซึ่งเป็นกฎหมายสูงสุดของประเทศเพื่อเป็นหลักประกันสิทธิเสรีภาพของประชาชนว่าผู้ปกครองจะละเมิดมิได้ และนับตั้งแต่นั้นเป็นต้นมา รัฐธรรมนูญไทยฉบับ หลัง ๆ ทุกฉบับก็ได้วางหลักประกันสิทธิเสรีภาพ ในศาสนาตลอดมา
ในส่วนของรัฐธรรมนูญแห่งราชอาณาจักรไทยฉบับปัจจุบันก็ได้บัญญัติรับรองเสรีภาพในการ ถือศาสนาไว้เช่นเดียวกัน แต่มีบางกรณีที่เกิดปัญหาอยู่บ่อยครั้ง คือ กรณีที่ผู้นับถือศาสนาอิสลามที่ศึกษาอยู่ในสถาบันการศึกษาของรัฐที่ต้องแต่งกายโดยหญิงมุสลิมต้องคลุมหน้า (หิญาบ) ตามบทบัญญัติของศาสนาอิสลาม แต่ไม่อาจกระทำได้เนื่องจากผู้บริหารการศึกษาอ้างว่าไม่ได้บัญญัติรับรองไว้ในรัฐธรรมนูญไทย ทำให้เป็นปัญหาแก่ผู้นับถือศาสนาในการปฏิบัติตน จะเห็นได้ว่ารัฐธรรมนูญฉบับปัจจุบันได้บัญญัติขยายความหมายเสรีภาพในศาสนาในรัฐธรรมนูญ ให้มีรายละเอียดชัดเจนขึ้น ส่งผลให้รัฐต้องอำนวยประโยชน์ให้บุคคลได้รับประโยชน์สมดังสิทธิที่ได้ รับรองไว้ และหลักการอีกประการหนึ่งคือ การใช้เสรีภาพจะต้องไม่เป็นปฏิปักษ์ต่อหน้าที่ของพลเมือง และไม่เป็นการขัดต่อความสงบเรียบร้อยหรือศีลธรรมอันดีของประชาชนด้วย หากมีการใช้เสรีภาพที่ไม่ชอบย่อมจะไม่ได้รับความคุ้มครองตามรัฐธรรมนูญ นอกจากนี้รัฐธรรมนูญยังได้วางหลักไว้ว่าบุคคลจะไม่นับถือศาสนาใด ๆ เลยก็ได้ รัฐจะบังคับให้ราษฎรนับถือศาสนาใดศาสนาหนึ่งก็ไม่ได้ และยังได้วางหลักประกันความเป็นธรรมต่อบุคคลที่จะไม่ถูกเลือกปฏิบัติอย่างได้เปรียบหรือเสียเปรียบอันเนื่องมาจากความเชื่อทางศาสนาของตน ที่วางหลักไว้เช่นนี้เป็นการนำกรณีที่เคยมีปัญหาการเลือกปฏิบัติต่อบุคคล มาบัญญัติให้ชัดแจ้งว่าจะเลือกปฏิบัติโดยไม่เป็นธรรมเพราะเหตุความเชื่อทางศาสนาไม่ได้
ในประเทศสหรัฐอเมริกา
ในประเทศสหรัฐอเมริกามีบทบัญญัติ เกี่ยวกับเสรีภาพในการนับถือศาสนาในบทแก้ไขเพิ่มเติมรัฐธรรมนูญที่ 1 (Amendment 1) กล่าวไว้ว่า “สภานิติบัญญัติจะต้องไม่ออกกฎหมายรับรอง การจัดตั้งศาสนาใดศาสนาหนึ่งหรือห้ามการปฏิบัติพิธีกรรมทางศาสนาโดยอิสระ” ทำให้เกิดปัญหา ความขัดแย้งกันเบื้องต้นในการพิจารณาของ สภาคองเกรสว่าสภานิติบัญญัติจะออกกฎหมายห้ามการปฏิบัติศาสนกิจโดยเสรีไม่ได้จริง ๆ หรือไม่ทั้งนี้ เนื่องจากบทบัญญัติในรัฐธรรมนูญไม่มีข้อแสดงเงื่อนไขจำกัดเสรีภาพไว้เลย แต่สิทธิของบุคคลที่จะกระทำตามความเชื่อของตนไม่ใช่สิทธิเด็ดขาด รัฐอาจวางข้อจำกัดบางประการเกี่ยวกับการปฏิบัติศาสนกิจได้ ถ้าความเชื่อของเขาไปขัดต่อหน้าที่ทางสังคมหรืออาจเป็นอันตรายต่อสังคม
แต่อย่างไรก็ดีในเรื่องนี้ เป็นเรื่องที่ยังมีข้อโต้เถียงกันมากและมีผู้ให้ความเห็น ซึ่งต่างกันออกไป แต่ศาลสูงของสหรัฐได้สร้างข้อจำกัดเสรีภาพดังกล่าวไว้อย่างเป็นทางการในคดี United States V. O’Brien โดยศาลได้ให้เหตุผลในการจำกัดเสรีภาพในการปฏิบัติศาสนาว่า จะต้องนำมาเปรียบเทียบกับประโยชน์ของรัฐหรือประโยชน์มหาชน (Government Interrest) ประโยชน์ของรัฐย่อมมีความสำคัญมากกว่า และรัฐสามารถปฏิบัติกิจการบางอย่างได้ตามรัฐธรรมนูญหากประโยชน์นั้น มีความสำคัญ มากพอ กล่าวคือถ้าประโยชน์ของรัฐมิได้กระทบต่อเสรีภาพในการนับถือศาสนาอย่างเด่นชัด รัฐก็ควรมีความชอบธรรมที่จะปฏิบัติเพื่อประโยชน์ของส่วนรวมได้
ในประเทศเยอรมนี
ในประเทศเยอรมันได้มีการคุ้มครองเสรีภาพในการนับถือศาสนาไว้โดยถือตามหลักทั่วไปที่เป็นการยอมรับว่า การใช้เสรีภาพของบุคคลย่อมต้องมีขอบเขตและเสรีภาพในการนับถือศาสนาแม้จะไม่มีกฎหมายจำกัดขอบเขตไว้อย่างชัดเจน แต่ในบางกรณี การใช้เสรีภาพของบุคคลมีความจำเป็นที่จะต้อง อยู่ภายใต้เงื่อนไขบางประการ ถ้าเสรีภาพนั้นขัดกับเสรีภาพพื้นฐานในเรื่องอื่นหรือกระทบต่อสังคมเพราะหลักการของสิทธิพื้นฐานย่อมมีหลักประกันว่าทุกคนในสังคมมีสิทธิที่จะมีชีวิตในสิทธิพื้นฐานตราบเท่าที่การใช้เสรีภาพของบุคคลในสิทธิเหล่านี้ไม่ละเมิดสิทธิหรือประโยชน์ของบุคคลอื่น แต่ถ้าในกรณีที่มีความขัดแย้งกันระหว่างสิทธิพื้นฐาน ศาลจะพิจารณาถึงประโยชน์และความจำเป็นทั้งสองด้านเพื่อความสมดุลในผลกระทบที่เกิดขึ้นระหว่างสิทธิทั้งสอง
ลินเดน (แก้ความกำกวม)
ลินเดน อาจหมายถึง
พรรคสมาชวาที
พรรคสมาชวาที (อักษรโรมัน: Samajwadi, abbr. SP; แปล: พรรคสังคมนิยม) เป็นพรรคการเมืองสังคมนิยมในประเทศอินเดีย มีสำนักงานใหญ่อยู่ที่นิวเดลี มีฐานเสียงส่วนมากอยู่ในรัฐอุตตรประเทศเป็นหลัก พรรคมีอุดมการณ์ฆราวาสนิยมและประชาธิปไตย เชื่อมั่นในการสร้างสังคมสังคมนิยม ทำงานบนพื้นฐานของความเท่าเทียม ในปี 2022 พรรคได้ที่นั่ง 32.06% ในสภานิติบัญญัติรัฐอุตตรประเทศ ซึ่งเป็นครั้งที่สูงสุดของพรรค
พรรคสมาชวาทีเป็นหนึ่งในพรรคภูมิภาคที่แยกตัวออกมาจากชนตาดาล พรรคก่อตั้งขึ้นโดยมุลายัม สิงห์ ยาทวะ ในปี 1992 ไม่กี่เดือนก่อนเกิดเหตุทำลายมัสยิดบาบรี ว่ากันว่าพรรคมีบทบาทมากในการป้องกันความรุนแรงที่เกิดขึ้นในรัฐหลังเหตุการณ์ที่มัสยิดบาบรี
อัญษนา บุรานันท์
อัญษนา บุรานันท์ หรือ หมวย เป็นนักแสดง, นางแบบ ชาวไทย เป็นสาวชาวจังหวัดหนองคาย จบการศึกษาระดับชั้นมัธยมปลายจากโรงเรียนปทุมเทพวิทยาคาร จากนั้นก็เข้ามาศึกษาต่อในกรุงเทพมหานคร ก่อนก้าวเข้ามามีชื่อเสียงในวงการนางแบบ และผันตัวเข้าสู่วงการบันเทิง ผลงานชิ้นแรกมาจากโฆษณาเหล้ายี่ห้อดัง ชีวาส รีกัล เป็นโฆษณาตัวแรกที่ออนแอร์ยาวที่สุดในประเทศไทย ออกอากาศทุกช่องในเวลาเดียวกัน และทุกคนก็คิดว่าเป็นสาวฮ่องกง ซึ่งเป็นโฆษณาที่ออนแอร์ในเอเชีย ถือเป็นโฆษณาทีวีชิ้นแรกที่ทำให้มีชื่อเสียง และโฆษณาที่ดังอีกหนึ่งตัวคือ "เนสกาแฟ" เล่นคู่กับ คุณโจเซฟ เฮนรี่ หลังจากนั้นก็เริ่มเป็นที่รู้จักและเริ่มมีงานเข้ามา และอีกหลายชิ้นทั้งในไทยและต่างประเทศ
อัญษนาเริ่มเข้าสู่วงการบันเทิงโดยการเป็นนางแบบตั้งแต่อายุ 18 ปี โดยถ่ายแบบนิตยสาร อิมเมจ ซึ่งได้ถ่ายแบบกับช่างภาพแถวหน้าของเมืองไทยอย่าง อมาตย์ นิมิตภาคย์ และเริ่มมีชื่อเสียงเป็นที่รู้จักกันอย่างดีในแวดวงนางแบบยุค 90 ด้วยรูปหน้าและรูปร่างที่โดดเด่นเป็นเอกลักษณ์ และรูปร่างสูง 172 เซนติเมตร
ด้านการแสดง เริ่มต้นการแสดงตอนอายุ 25 ปี อัญษนารับบทนางเรื่องแรกคือเรื่อง ฝากใจให้ใครสักคน โดยแสดงคู่กับ ณัฐนันท์ คุณวัฒน์ ออนแอร์ก่อนข่าวทาง ช่อง5 เรื่องที่สองคือเรื่อง อย่าลืมฉัน (2540) ทาง ช่อง 3 แสดงคู่กับ ไมเคิล พูพาร์ต และเรื่องสุดท้ายคือเรื่อง เดชแม่ยาย (2541) ทาง ช่อง 5 แสดงคู่กับ อัษฎาวุธ เหลืองสุนทร แล้วจึงหยุดไปมีครอบครัว หลังจากห่างหายไปจากวงการบันเทิงไปสักพัก จึงมีโอกาสได้กลับมาแสดงละครอีกครั้งกับทาง ช่อง7 หลายๆ เรื่อง อาทิ ล่ารักสุดขอบฟ้า, เลื่อมสลับลาย, มรสุมสวาท และ ทะเลไฟ เป็นต้น
อุทกภัยในเวนิส พ.ศ. 2562
อุทกภัยในเวนิส พ.ศ. 2562 เกิดในวันที่ 12 พฤศจิกายน พ.ศ. 2562 ที่เวนิส ประเทศอิตาลี ส่งผลให้มีผู้เสียชีวิต 2 ราย ที่เกาะเปลเลสตรินา ระดับน้ำในเมืองสูงสุดในรอบ 50 ปี สถานที่ท่องเที่ยวหลายแห่งของเมืองอยู่ในสภาพน้ำท่วมขัง นักท่องเที่ยวและชาวเมืองต้องเดินลุยน้ำหลังเกิดพายุที่ทำให้ฝนตกหนัก เรือโดยสาร 3 ลำ พลิกคว่ำ
โชคชัย
โชคชัย อาจหมายถึง
ธงชาติอุซเบกิสถาน
ธงชาติอุซเบกิสถาน (Oʻzbekiston davlat bayrogʻi) ประกอบด้วยแถบแนวนอน 3 แถบที่มีสีฟ้า ขาว และเขียว ซึ่งขนาบด้วยแถบบางสีแดง 2 แถบ ที่มุมธงด้านคันธงนั้น มีรูปจันทร์เสี้ยว และดาว 12 ดวง ธงนี้ถูกนำมาใช้ใน ค.ศ. 1991 เพื่อแทนที่ธงชาติสาธารณรัฐสังคมนิยมโซเวียตอุซเบก
รูปแบบ
สีฟ้าบนธงสื่อถึงท้องฟ้าและน้ำสะอาด และยังเป็นสีของกลุ่มชนเตอร์กิกด้วย สีขาวคือสันติภาพและโชคที่ดี สีเขียวคือสัญลักษณ์ของธรรมชาติ ชีวิตใหม่ และการเก็บเกี่ยวที่ดี และแถบสีแดงคือพลังแห่งชีวิต
ภาพจันทร์เสี้ยวมีส่วนเชื่อมโยงกับประวัติศาสตร์อุซเบกกับการถือกำเนิดของชาติ ดวงดาวเป็นสัญลักษณ์ทางวิญญาณและเป็นเครื่องหมายศักดิ์สิทธิ์ เช่นเดียวกันกับปฏิรูปพจน์ถึงประวัติศาสตร์อุซเบกและปฏิทิน แล้วยังเป็นสัญลักษณ์แห่งการแสวงหาความสมบูรณ์แบบและความสุขของชาวอุซเบกในบ้านเกิดของตนเอง
แอนนา (ชื่อ)
แอนนา เป็นรูปภาษาลาตินของคำว่า อันนา (Ἄννα) และชื่อฮีบรูว่าแฮนนาห์ (חַנָּה Ḥannāh) หมายถึง "โปรดปราน" หรือ "ความงดงาม" หรือ "สวยงาม" ตามธรรมเนียม นักบุญอันนาเป็นอีกชื่อหนึ่งจากมารดาของพระแม่มารีย์ ซึ่งมีการใช้ชื่อนี้อย่างแพร่หลายในหมู่คริสต์ศาสนิกชน นอกจากนี้ยังเป็นชื่แของนักบุญหลายท่านและราชินีหลายองค์ด้วย
ในยุโรปก่อนการมาของศาสนาคริสต์ ชื่อนี้สามารถพบในอีนีอิดของเวอร์จิล
ชื่อบุคคล
บุคคลที่มีชื่อต้น ชื่อเล่น หรือชื่อในการแสดงที่ขึ้นต้นด้วย "แอนนา" อาทิ
เส้นเมริเดียนที่ 42 องศาตะวันตก
เส้นเมริเดียนที่ 42 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 138 องศาตะวันออก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 42 องศาตะวันตกลากผ่านพื้นที่ดังนี้:
วิคทอร์ บรัค
วิคทอร์ แฮร์มัน บรัค(9 พฤศจิกายน ค.ศ. 1904 – 2 มิถุนายน ค.ศ. 1948) เป็นชาวนาซีเยอรมันที่เป็นอาชญากรสงคราม ในฐานะที่เป็นผู้จัดโครงการการุณยฆาต อัคซีโยน เท4 ที่รัฐนาซีได้ทำการสังหารอย่างเป็นระบบต่อชาวเยอรมันและชาวออสเตรียที่เป็นคนพิการกว่า 700,000 คน หลังจากนั้น,บรัคได้เป็นหนึ่งในผู้รับผิดชอบสำหรับการรมแก๊สชาวยิวในค่ายมรณะ และเขาได้ปรึกษาหารือกับโอดีโล โกลบ็อกนิกเกี่ยวกับการปฏิบัติจริงให้เป็นผลสำเร็จของมาตราการสุดท้าย หลังสงคราม บรัคได้ถูกศาลตัดสินโทษประหารชีวิตในปี ค.ศ. 1947 และถูกประหารชีวิตด้วยการแขวนคอในปี ค.ศ. 1948
จากครอบครัวชนชั้นกลาง เขาได้กลายเป็นสมาชิกพรรคนาซีและหน่วยชุทซ์ชตัฟเฟิล(เอ็สเอ็ส) ตั้งแต่อายุ 25 ปี และได้ดำรงตำแหน่งหน้าที่รับผิดชอบที่เพิ่มมากขึ้นในทำเนียบรัฐบาลฮิตเลอร์ในเบอร์ลิน เขาได้เป็นนายทหารพันเอกระดับอาวุโสในหน่วยเอ็สเอ็ส อายุ 35 ปี
19041948
กิลัด ชาลิต
กิลัด ชาลิต (Gilad Shalit, גלעד שליט; เกิด 28 สิงหาคม พ.ศ. 2529) เป็นพลเมืองอิสราเอล-ฝรั่งเศส และทหารกองกำลังป้องกันอิสราเอล (IDF) เมื่อวันที่ 25 มิถุนายน พ.ศ. 2549 เขาถูกจับตัว ในอิสราเอลโดยกลุ่มติดอาวุธฮามาสในการตีโฉบฉวยข้ามพรมแดนผ่านอุโมงค์ใต้ดินใกล้กับพรมแดนที่ติดต่อกับกาซา กลุ่มฮามาสจับตัวเขาอยู่นานกว่าห้าปี กระทั่งเขาได้รับการปล่อยตัวเมื่อวันที่ 18 ตุลาคม พ.ศ. 2554
ชาลิตถูกลักพาตัวใกล้กับจุดผ่านแดนเคเล็มชาลอมในอิสราเอล และถูกจับเป็นตัวประกันโดยฮามาส ณ ตำแหน่งที่ไม่ทราบในฉนวนกาซา วันที่ 18 ตุลาคม พ.ศ. 2554 เขาได้รับการปล่อยตัวในข้อตกลงให้อิสรภาพแก่เขาหลังถูกโดดเดี่ยวและควบคุมตัวนานกว่าห้าปี แลกกับนักโทษชาวปาเลสไตน์รวม 1,027 คน ซึ่งในจำนวนนี้มีหลายคนถูกตัดสินว่าฆาตกรรมและดำเนินการก่อการร้ายต่อพลเรือนอิสราเอล
ระหว่างการถูกควบคุมตัว ฮามาสปัดคำร้องจากคณะกรรมาธิการกาชาดสากล (ICRC) ที่ขออนุญาตเยี่ยมชาลิต โดยอ้างว่า ผู้ช่วยเหลือทางมนุษยธรรมและแพทย์กาชาดอาจทรยศบอกตำแหน่งที่ฮามาสควบคุมตัวชาลิตไว้เป็นตัวประกัน ด้านผู้อำนวยการใหญ่กาชาด ยีฟส์ ดัคคอร์ ยืนกรานว่า "ครอบครัวชาลิตมีสิทธิตามกฎหมายมนุษยธรรมระหว่างประเทศที่จะติดต่อกับบุตรชาย"